Vostok
Vostok (Восток an russo) ye ũa stáncia russa an l'Antártida. Fui fundada an 16 de Dezembre de 1957. Stá a 3488 m arriba de l mar.

Ye hoije la sola stáncia russa drento de la Antártida, ó seia, que nun stá a las ourielhas de l cunteniente.

Neste sítio de 23 de Abril a 21 de Agosto nun hai sol, ye nuite todo l tiempo. Roberrobés, de 21 de Outubre a 21 de Febreiro l sol ruoda todo l die ne l cielo.

La stáncia stá assentada subre muito gelo, mas por baixo del, a uns 4 Km, hai ũa cuoba grande cun auga, que ye l Lhago Vostok.

Eiqui fui medida an 1983 la tempratura mais baixa an la Tierra: −89,2 °C.

Refréncias 

Geografie
Rússia